AI คิดไอเดีย Mind map ฟรี ช่วยให้งานเสร็จเร็วขึ้น

เว็บไซต์ Whimsical.com เป็นเว็บไซต์ที่นำเสนอเครื่องมือ AI ช่วยคิดไอเดีย Mind map ฟรี ใช้งานง่ายเพียงไม่กี่ขั้นตอน เพียงป้อนข้อมูลเกี่ยวกับงานที่ต้องการทำ เช่น ชื่อเรื่อง หัวข้อหลัก และหัวข้อย่อย AI จะประมวลผลข้อมูลและแสดงไอเดีย Mind map ออกมา เหมาะสำหรับผู้ที่ต้องการคิดไอเดีย Mind map สำหรับงานที่มีเนื้อหาซับซ้อนหรือต้องการความคิดสร้างสรรค์สูง มาดูขั้นตอนการใช้งานกันเลย

เข้าเว็บไซต์ Whimsical.com และสมัครสมาชิกผ่านช่องทางของระบบ

ใส่ชื่อให้กับ Workspace แล้วกดปุ่ม Create Workspace

กดปุ่ม Create new เลือกเมนู Board เพื่อสร้างพื่นที่ในการทำ Mind map

เลือกไอคอน Mind map จากเมนูเครื่องมือทางด้านซ้าย จากนั้นพิมพ์หัวหลักที่ต้องการสร้าง ซึ่งจากตัวอย่างใช้หัวข้อหลักเรื่อง “ธุรกิจออนไลน์”

สร้างและพิมพ์หัวข้อเรื่องย่อยต่อ ซึ่งจากตัวอย่างใช้หัวข้อย่อยเรื่อง “ธุรกิจ E-Commerce” จากนั้นกดปุ่ม Generate ideas จากเมนูเครื่องมือทางด้านบน ระบบ AI จะช่วยคิดไอเดียขั้นตอนการทำธุรกิจ E-Commerce ให้โดยอัตโนมัติในเวลาไม่กี่วินาที

สร้างและพิมพ์หัวข้อย่อยเพิ่มเติม เมื่อสร้างเสร็จแล้วจะได้ Mind map ดังภาพ

กดไอคอน Export จากนั้นกดปุ่ม Download เพื่อบันทึกภาพลงบนคอมพิวเตอร์